**סיכום מפגש חברותא עשירי 31.12**

בחלק הראשון של המפגש עסקנו בהצעת המחקר לעבודת התזה של קרן דינור. המחקר בודק טיולים בית ספריים כתופעה של סוציאליזציה פוליטית. דנו באפשרויות המתודולוגיות של חקר התופעה – תצפיות, ראיונות וחקר טקסטים, והצענו אפשרויות למיקוד שאלות המחקר.

בחלק השני של המפגש דנו במאמר מתוך עבודת הדוקטורט של דפני ענבר העוסקת ב"חושפי שחיתויות" ((whistle blowers . דנו במקרי הבוחן שדפני הציעה לבחון (אדוארד סנודן, צ'לסי מנינג, ענת קם) ובאפשרויות ניתוח הטקסטים – הפן הוויזואלי והטקסטואלי וכיצד ישרתו את המחקר.

לסיום שוחחנו על אפשרויות שונות לקראת מפגש הסיום החגיגי שייערך בחופשת הסמסטר.